( કોઇ કલાકારના જીવનની કોઇ આંતરિક હોનારતની વાત બહુ કરુણા ઉપજાવનારી હોય છે. એવા કેટલાય ‘જીનીયસ’ લોકોને હું જાણું છું કે જેમને કુદરતે સતત પીડ્યા કર્યા છે. એવા એક દિગ્ગજ સંગીતકાર હતા અનિલ બિશ્વાસ. નૌશાદ પણ જેમને ગુરૂ માનતા એવા અનિલદાનું પ્રથમ સંસારજીવન અતિ વ્યથાપૂર્ણ હતું. તેમના પ્રેમલગ્નનાં પત્નિ આશાલતા(મૂળ નામ મહેરુન્નિસા) એ તેમને રંજાડવામાં કોઇ કસર નહોતી છોડી.છેવટે તેમને રીતસર પાયમાલ કરીને પછી જ તે સ્ત્રીએ તેમનો છાલ છોડ્યો.